**EÁS**

**FELHÍVÁS**

**PÁLYÁZATI FELHÍVÁS**

**Legyen „*Az Év Felelős Foglalkoztatója”* 2023. évben!**



1. **A pályázat bemutatása**

Az OFA Országos Foglalkoztatási Közhasznú Nonprofit Korlátolt Felelősségű Társaság (OFA Nonprofit Kft.) nyolcadik alkalommal hirdeti meg *„****Az Év Felelős Foglalkoztatója”*** pályázatát.

A korábbi évekhez hasonlóan, Társaságunk 2023-ban is keresi az ország azon munkáltatóit, akik az emberi erőforrást vállalatuk legfontosabb értékének tartják, ezért megtartásuk, fejlesztésük és jóllétük érdekében erőfeszítéseket is tesznek.

**Az OFA Nonprofit Kft. célja jelen pályázattal**, hogy összegyűjtse és díjazza azokat a hazai foglalkoztatókat, akik hozzáadott értéket képviselnek a felelős foglalkoztatásban, kiemelkedő és iránymutató tevékenységet mutatnak ezen a területen.

1. **Miért érdemes pályázni?**

* A kategória győztes **viselheti** egy éven át ***„Az Év Felelős Foglalkoztatója 2023”* címet és logót.**
* A pályázat benyújtása **részvételt biztosít** *„Az Év Felelős Foglalkoztatója”* ünnepélyes díjátadóra, ahol a résztvevők egyúttal hasznos szakmai inputokat kaphatnak neves előadóktól, akik felelős foglalkoztatás témában osztják meg a résztvevőkkel gondolataikat.
* A pályázatok anyagát **megjelentetjük** az esemény előtt elkészülő **kiadványban**, valamint az OFA Nonprofit Kft. és médiapartnerei online felületein.
* Idén első alkalommal, az OFA Nonprofit Kft., 2023 szeptemberétől - 2024 év végéig meghirdetett pályázatain **előnyben részesülnek** és/vagy **többletpontot kapnak** - a program bírálata során felállított szempontrendszer függvényében – az *„Év Felelős Foglalkoztatója”* pályázaton részt vett, valamint a jó eredményt elért szervezetek is.

1. **Pályázati kategóriák**

**A díj az alábbi 4 kategóriában kerül kiosztásra:**

* **I. kategória:** Kisvállalkozások[[1]](#footnote-1)
* **II. kategória:** Középvállalkozások[[2]](#footnote-2)
* **III. kategória:** Nagyvállalatok I.[[3]](#footnote-3)
* **IV. kategória:** Nagyvállalatok II.[[4]](#footnote-4)
* **V. kategória:** Egyéb gazdálkodó szervezetek

**Különdíjak:**

* **Magyar Kereskedelmi és Iparkamara** „**Képzési különdíja”** a képzés/szakképzés területén legkiemelkedőbb pályázó részére.
* „**LOW – Budget** **különdíj”** azoknak a cégeknek, akik alacsony költségvetésből olyan megvalósított innovatív megoldásokkal, felelős foglalkoztatói jó gyakorlatokkal pályáznak, mely jó gyakorlatok munkavállalói visszajelzések alapján sikeresek, népszerűek a szervezetnél.
* **„FiatalokÉRT különdíj”** azoknak a cégeknek, akik aktívan tesznek a fiatal, 30 év alatti munkavállalók foglalkoztatásának javításáért, megtartásáért.
* **Budapesti Kereskedelmi és Iparkamara** felajánlásában **„A Főváros Felelős Foglalkoztatója”** különdíj a legjobb, budapesti székhellyel rendelkező pályázónak.

1. **Pályázati feltételek**

A pályázatra magyarországi telephellyel rendelkező vállalkozások nevezhetnek. „Az Év Felelős Foglalkoztatója 2023” címre pályázók pályázati anyagban kifejtett programja legkorábban 2022. január első napjától napjainkig valósulhat meg. Folyamatos megvalósítás esetén az ennél korábban megkezdett, de a jelzett időszakban megvalósítás alatt lévő programok is érvényesek.

**A pályázaton történő részvétel díjmentes, nem kapcsolódik hozzá egyéb járulékos költség!**

**Pályázatot nyújthatnak be a következő formában működő gazdasági társaságok:**

* Egyéni vállalkozás
* Betéti társaság
* Közkereseti társaság
* Korlátolt felelősségű társaság
* Részvénytársaság
* Vállalatcsoport
* Egyéb gazdálkodási szervezetek: alapítvány, szövetkezet, egyesület, egyesülés, közszféra szervezetei

Kérjük, hogy a pályázati anyag a 6. pontban található *bírálati szempontrendszer figyelembevételével* kerüljön kidolgozásra.

A pályázat a csatolandó mellékletek kötelező mezőinek kitöltésével és beküldésével kerül elfogadásra.

Egy szervezet egy darab felelős foglalkoztatói pályázatot nyújthat be saját szervezeti kategóriájában, függetlenül attól, hogy mennyi jó gyakorlattal rendelkezik. Mindezzel párhuzamosan azonban a szervezetek különdíjakra is pályázhatnak.

**Általános formai elvárások:**

* A kifejtett pályázati anyag terjedelme (szóközzel): max. 10.000 karakter
* Csatolt fényképek:
* Méret és formátum: ld. kiadvány sablon (7. számú melléklet)
* Csatolt logó:
* Méret és formátum: ld. kiadvány sablon (7. számú melléklet)
* Egyéb csatolmányok:
* PowerPoint vagy egyéb prezentáció, Word, pdf formátumú dokumentumok

**Felelős Foglalkoztatást érintő lehetséges tématerületek a pályázatban**

Felhívjuk a szíves figyelmet, hogy az alábbi témák csupán iránymutatásként szolgálnak, nem feltétel a felsorolt valamennyi témakörbe tartozó tevékenység egy szervezeten belüli megléte. A pályázati anyag összpontosuljon legalább egy-három témakörre, jó gyakorlat bemutatására.

**Tématerületek lehetnek:**

* **a munka-magánélet egyensúly,**
* **közösségépítés,**
* **csapatépítés,**
* **képzés,**
* **kompetenciafejlesztés,**
* **egészségmegőrzés,**
* **tehetséggondozás,**
* **munkahelyi környezet,**
* **társadalmi szerepvállalás,**
* **munkáltatói márkaépítés,**

továbbá

* minden olyan felelős foglalkoztatói magatartást tükröző tevékenységek, amelyek egyik fenti témakörbe sem tartoznak szervesen, de egyértelműen felelős foglalkoztatási célt valósítanak meg.

(Lásd bővebben „*A Felelős Foglalkoztatást érintő lehetséges tématerületek”* tárgyú1. számú melléklet.)

1. **A pályázás menete és határideje**

**A regisztráció során**

* kérjük, jelöljék meg, mely kategóriában kívánnak pályázni,
* a kizárólag különdíjra pályázók, kérjük, külön jelöljék meg azt.

A pályázati dokumentumok letölthetőek a <https://ofa.hu/felelosfoglalkoztato> weboldalról.

**A pályázatokat a 4. pontban meghatározott formai és tartalmi elvárásoknak megfelelően kell benyújtani.**

Az 3. számú és 7. számú, illetve 8.számú mellékleteket szerkeszthető Word formátumban és pdf formátumban is szükséges benyújtani.

Kérjük, hogy a **„tárgy” mezőben** tüntesse fel: *„Az Év Felelős Foglalkoztatója 2023”*.

A pályázatokat a [felelosfoglalkoztato@ofa.hu](mailto:felelosfoglalkoztato@ofa.hu) **e-mail címre** várjuk.

**A pályázat benyújtásának határideje: 2023. augusztus 15. (kedd) 14:00 óra**

A benyújtott pályázat befogadásáról a formai és tartalmi követelmények ellenőrzését követően, illetve az esetleges hiánypótlásról elektronikus úton kapnak tájékoztatást az érintettek.

1. **A bírálat szempontrendszere**

A pályázatok a független szakmai zsűri által kerülnek elbírálásra és értékelésre.

Az értékelésnél kizárólag az azonos kategóriában (ld. 3. pont) indult pályázatok kerülnek összehasonlításra.

**A zsűri a beérkezett pályázatokat az alábbi bírálati szempontrendszer alapján értékeli:**

* szervezeti kihívások azonosítása, azok meghatározása
* a kihívások hatása a vállalati folyamatokra
* a stratégia kialakítása, annak kidolgozottsága
* a felhasznált eszköz- és kapcsolatrendszer
* a tevékenység újszerűsége, egyedisége
* a folyamat eredményei, hatékonysága (azok esetleges mérése)
* munkáltatói márka szerepe a stratégiában, annak kommunikációja.

Kérjük, a tevékenység bemutatása során valamennyi bírálati szempontot szíveskedjen figyelembe venni, és ezek mentén törekedjen az adott tevékenység(ek) leírására.

1. **Elérhető pályázati dokumentáció**

1. számú melléklet: A Felelős Foglalkoztatást érintő lehetséges tématerületek
2. számú melléklet: Adatkezelési tájékoztató 2023

3/A. számú melléklet – Pályázati adatlap 2023 (Az Év Felelős Foglalkoztatója 2023)

3/B. számú melléklet – Pályázati adatlap 2023 (Low – Budget Különdíj)

3/C. számú melléklet – Pályázati adatlap 2023 (FiatalokÉRT Különdíj)

3/D. számú melléklet – Pályázati adatlap 2023 (Képzési Különdíj)

3/E. számú melléklet – Pályázati adatlap 2023 (A Főváros Felelős Foglalkoztatója különdíj)

4. számú melléklet – Átláthatósági Nyilatkozat 2023

5. számú melléklet – Nyilatkozat rendezett munkaügyi kapcsolatokról 2023

6. számú melléklet – Kommunikációs nyilatkozat 2023

7. számú melléklet – Kiadvány 2023

8. számú melléklet– Kapcsolat 2023

9. számú melléklet – GDPR 2023

1. **Eredményhirdetés**

A kategóriák nyertesei és a pályázatok eredménye szakmai előadásokkal egybekötött, nyilvános díjátadó ünnepség keretein belül kerülnek kihirdetésre.

**Dátum:** Tervezetten 2023 október.

**Helyszín:** Budapest.

A helyszín és a pontos dátum részletes adatainak ismertetésére a későbbiekben kerül sor.

1. **Kapcsolat**

Esetlegesen felmerülő kérdéseikkel az alábbi elérhetőségek valamelyikén veheti fel velünk a kapcsolatot:

**Információ:** <https://ofa.hu/felelosfoglalkoztato>

**Facebook:** [OFA Nonprofit Kft.](https://www.facebook.com/OFAhivatalos/?locale=hu_HU)

**Email:** [felelosfoglalkoztato@ofa.hu](mailto:felelosfoglalkoztato@ofa.hu)

**Telefon:** +36 1 555 2954

**Mobil:** +36 20 500 3345

1. **A kis- és középvállalkozásokról, fejlődésük támogatásáról szóló 2004. évi XXXIV. törvény 3. §-ban leírtaknak megfelelően:**

   50 főnél kevesebb foglalkoztatott, max. 10 millió eurónak megfelelő forintösszegű nettó árbevétel vagy mérlegfőösszeg. (A mikrovállalkozások is az I. kategóriába nyújthatják be pályázataikat!) [↑](#footnote-ref-1)
2. 250 főnél kevesebb, de 49 főnél több foglalkoztatott, max. 50 millió eurónak  megfelelő forintösszegű nettó árbevétel vagy max. 43 millió eurónak megfelelő forintösszegű mérlegfőösszeg. [↑](#footnote-ref-2)
3. 249 – 2000 fő közötti foglalkoztatott és 50 millió eurónak megfelelő forintösszeg feletti árbevétel. [↑](#footnote-ref-3)
4. 2000 fő feletti foglalkoztatott.

   A jogszabály elérhető az alábbi linken:

   <https://net.jogtar.hu/jogszabaly?docid=a0400034.tv> [↑](#footnote-ref-4)